**ΣΥΝΤΟΜΟ ΒΙΟΓΡΑΦΙΚΟ**

Ο Αθανάσιος Τσαγκανός είναι Καθηγητής στο τμήμα Διοίκησης Επιχειρήσεων του Πανεπιστημίου Πατρών. Είναι πτυχιούχος του τμήματος Στατιστικής του Οικονομικού Πανεπιστημίου Αθηνών και έλαβε Διδακτορικό δίπλωμα σε Χρηματοοικονομικά και Ποσοτικές Μεθόδους από το τμήμα Διοίκησης Επιχειρήσεων του Πανεπιστημίου Πατρών. Διδάσκει μαθήματα χρηματοοικονομικών και ποσοτικών μεθόδων ενώ είναι Διευθυντής του Π.Μ.Σ. «Λογιστική στο Σύγχρονο Περιβάλλον Διοίκησης» του Τμήματος Διοίκησης Επιχειρήσεων Πανεπιστημίου Πατρών από το 2021 ως σήμερα. Έχει λάβει δύο φορές το Βραβείο καλύτερης ερευνητικής εργασίας της Σ.Ο.Ε.Δ.Ε του Πανεπιστημίου Πατρών ενώ έχει διατελέσει επιστημονικός υπεύθυνος σε τρία ερευνητικά προγράμματα. Επίσης έχει διατελέσει αξιολογητής προγραμμάτων σε διάφορους φορείς όπως το Υπουργείο Παιδείας, το Υπουργείο Ανάπτυξης και το ΙΚΥ και ως Σύμβουλος (mentoring) στην Εθνικής Συνομοσπονδία Ελληνικού Εμπορίου (Ε.Σ.Ε.Ε.) και στο ΕΑΠ. Παράλληλα είναι μέλος ΣΕΠ στο ΕΑΠ από το 2016 ενώ έχει σημαντική εκπαιδευτική εμπειρία στην μη τυπική εκπαίδευση αφού είναι Πιστοποιημένος Εκπαιδευτής Ενηλίκων της Μη τυπικής Εκπαίδευσης από 1/9/2015 (ΕΟΠΠΕΠ). Έχει δημοσιεύσει εργασίες του σε διεθνή επιστημονικά περιοδικά υψηλού κύρους (π.χ International Journal of Finance and Economics, European Journal of Finance, International Review of Financial Analysis, Journal of Business Research, Journal of International Financial Markets, Institutions and Money, Economics Letters, Journal of Travel Research) και έχει πραγματοποιήσει παρουσιάσεις σε διεθνή και Ελληνικά συνέδρια. Τα επιστημονικά του ενδιαφέροντα αφορούν τη χρηματοοικονομική διοίκηση, τις ποσοτικές μεθόδους και τα εφαρμοσμένα οικονομικά.

Προσωπική ιστοσελίδα

https://www.bma.upatras.gr/index.php/el/2014-10-03-10-24-02/2014-10-03-10-26-24/19-tsagkanos-athanasios